
 საქართველოს მთავრობის 

განკარგულება №2223

2013 წლის 31 დეკემბერი 
 ქ. თბილისი
„საქართველოს რეგიონული განვითარებისა და ინფრასტრუქტურის სამინისტროს გამგებლობაში არსებული სახელმწიფო საქვეუწყებო დაწესებულების – საქართველოს საავტომობილო გზების დეპარტამენტის მიერ სახელმწიფო შესყიდვის გამარტივებული შესყიდვით განხორციელების შესახებ” საქართველოს მთავრობის 2013 წლის 3 ივლისის №695 განკარგულებაში ცვლილების შეტანის შესახებ
საქართველოს ზოგადი ადმინისტრაციული კოდექსის 63-ე მუხლის შესაბამისად, ,,საქართველოს რეგიონული განვითარებისა და ინფრასტრუქტურის სამინისტროს გამგებლობაში არსებული სახელმწიფო საქვეუწყებო დაწესებულების – საქართველოს საავტომობილო გზების დეპარტამენტის მიერ სახელმწიფო შესყიდვის გამარტივებული შესყიდვით განხორციელების შესახებ” საქართველოს მთავრობის 2013 წლის 3 ივლისის №695 განკარგულებაში შეტანილ იქნეს შემდეგი ცვლილება:
ა) განკარგულების მე-3 პუნქტი ჩანოყალიბდეს შემდეგი რედაქციით:

,,3. ,,სახელმწიფო შესყიდვების შესახებ” საქართველოს კანონის 101 მუხლის მე-3 პუნქტის „დ” ქვეპუნქტის შესაბამისად, დეპარტამენტმა სახელმწიფოებრივი და საზოგადოებრივი მნიშვნელობის ღონისძიების შეზღუდულ ვადებში შეუფერხებლად ჩატარების მიზნით, გამარტივებული შესყიდვის საშუალებით, პროექტირების პარალელურ რეჟიმში ეტაპობრივად შეთანხმებული საპროექტო დოკუმენტაცის შესაბამისად, 2013-2014 წლებში განახორციელოს საერთაშორისო მნიშვნელობის მცხეთა-სტეფანწმინდა-ლარსის (რუსეთის ფედერაციის საზღვარი) საავტომობილო გზის კმ 137-კმ 138 მონაკვეთის (ნეიტრალური ზონა) სარეაბილიტაციო სამუშაოების სახელმწიფო შესყიდვა.“;
ბ) განკარგულების მე-4 პუნქტის ,,ბ” ქვეპუნქტი ჩამოყალიბდეს შემდეგი რედაქციით:

,,ბ) ამ განკარგულების პირველი, მე-2 და მე-3 პუნქტებით გათვალისწინებულ სამუშაოებთან დაკავშირებულ საპროექტო და საზედამხედველო მომსახურებების სახელმწიფო შესყიდვას დეპარტამენტი 2013 წელს განახორციელებს 2013 წლის საჭიროებისათვის შესყიდული საპროექტო და საზედამხედველო მომსახურებების ფარგლებში, ხოლო ამ განკარგულების მე-3 პუნქტით გათვალისწინებულ სამუშაოებთან დაკავშირებულ საზედამხედველო მომსახურებების სახელმწიფო შესყიდვას დეპარტამენტი 2014 წელს განახორციელებს 2014 წლის საჭიროებისათვის შესყიდული საზედამხედველო მომსახურებების ფარგლებში.“.
პრემიერ-მინისტრი                               ირაკლი ღარიბაშვილი
